Hy het ons volgens sy genadige beskikking toe al daarvoor bestem om deur • Christus sy kinders te wees.
Hy het ons deur die bloed van sy Seun verlos en ons oortredings vergewe • kragtens die genade van God wat Hy so oorvloedig aan ons geskenk het.
In hierdie seëninge van die Gees lê die sin van die lewe opgesluit. Ons kan elke dag met vreugde en dankbaarheid die nuwe lewe leef soos wat God dit deur die seëninge van die Gees aan ons geskenk het. Ons kan hierdie handelinge van God nie verstaan en met die verstand verklaar nie. Ons kan nie verstaan dat God reeds voor die skepping van die wêreld hierdie mens wat Hom sou verraai en verloën, eerste kon liefhê nie. Maar ons kan Hom elke dag daarvoor loof en dank en sy grootheid prys. Kom ons doen dit met oorgawe deur aan Hom gehoorsaam te wees!